ดาวแห่งเบธเลเฮม

ดาวแห่งเบธเลเฮม  หรือ ดาวคริสต์มาส  ปรากฏในเรื่องราวการประสูติของพระเยซูในพระวรสารนักบุญมัทธิว บทที่ 2 ซึ่ง "พวกนักปราชญ์จากทิศตะวันออก" ได้รับการดลใจโดยดวงดาวให้เดินทางมายังเยรูซาเล็ม พวกนักปราชญ์เข้าเฝ้ากษัตริย์เฮโรดแห่งยูเดียและทูลถามว่า:
<templatestyles src="Template:Blockquote/styles.css" />พระกุมารผู้ที่ทรงบังเกิดมาเป็นกษัตริย์ของชนชาติยิวนั้นอยู่ที่ไหน? เราได้เห็นดาวของท่านทางทิศตะวันออก และเราจึงมาเพื่อจะนมัสการท่าน
เฮโรดทรงเรียกบรรดาธรรมาจารย์และปุโรหิตมาปรึกษา พวกเขาอ้างถึงวรรคจากหนังสือมีคาห์ ตีความว่าเป็นคำเผยพระวจนะว่าพระเมสสิยาห์ของชาวยิวจะประสูติในเบธเลเฮมทางใต้ของเยรูซาเล็ม เฮโรดจึงลอบวางแผนจะตามหาและปลงพระชนม์พระเมสสิยาห์เพื่อรักษาตำแหน่งกษัตริย์ของพระองค์ไว้ เฮโรดรับสั่งต่อพวกนักปราชญ์ให้ตามหาพระเมสสิยาห์และกลับมาแจ้งพระองค์ระหว่างทางกลับ
ดวงดาวนำพวกนักปราชญ์ไปถึงสถานที่ประสูติของพระเยซูในเบธเลเฮม พวกนักปราชญ์นมัสการพระกุมารและถวายเครื่องบรรณาการ พวกนักปราชญ์ได้รับคำเตือนจากพระเจ้าไม่ให้กลับไปเข้าเฝ้าเฮโรด พวกเขาจึงเดินทางกลับโดยใช้เส้นทางอื่น
คริสต์ศาสนิกชนหลายคนเชื่อว่าดาวดวงนี้เป็นหมายอัศจรรย์ นักเทววิทยาบางคนอ้างว่าดาวดวงนี้เป็นการทำให้คำเผยพระวจนะที่รู้จักในชื่อคำเผยพระวจนะดวงดาวให้เป็นจริง นักดาราศาสตร์พยายามหลายครั้งที่จะเชื่อมโยงดาวดวงนี้กับปรากฏการณ์บนท้องฟ้าที่ไม่ปกติ เช่น ปรากฏการณ์ดาวล้อมเดือน (conjunction) ของดาวพฤหัสบดีและดาวเสาร์ หรือของดาวพฤหัสบดีและดาวศุกร์ ดาวหาง หรือมหานวดารา นักวิชาการสมัยใหม่บางคนไม่ถือว่าเรื่องราวนี้เป็นการระบุถึงเหตุการณ์ในประวัติศาสตร์ แต่เป็นเรื่องแต่งที่เพิ่มเข้ามาภายหลังในเรื่องราวของพระวรสารหลัก
หัวข้อเรื่องดาวแห่งเบธเลเฮมเป็นที่นิยมในการแสดงของท้องฟ้าจำลองในช่วงเทศกาลคริสต์มาส อย่างไรก็ตาม แหล่งข้อมูลโบราณส่วนใหญ่และธรรมเนียมของคริสตจักรโดยทั่วไประบุว่าพวกนักปราชญ์ไปเข้าเฝ้าที่เบธเลเฮมหลังการประสูติของพระเยซูผ่านไปแล้วระยะหนึ่ง ตามธรรมเนียมนิยมมีการฉลองวาระการเข้าเฝ้าของพวกนักปราชญ์ในวันสมโภชพระคริสต์แสดงองค์ (6 มกราคม) ในศาสนาคริสต์ตะวันตก
เรื่องราวนี้ในพระวรสารนักบุญมัทธิวระบุถึงพระเยซูด้วยคำภาษากรีกที่มีความหมายกว้างว่า ซึ่งอาจหมายถึง "ทารก" หรือ "เด็ก" แทนที่จะใช้คำที่มีความหมายจำเพาะถึงทารกมากกว่าคือ ซึ่งอาจอนุมานได้ว่าเวลาได้ผ่านไปแล้วระยะหนึ่งหลังการประสูติ อย่างไรก็ตาม คำว่า ยังใช้ในพระวรสารนักบุญลูกาโดยเฉพาะเมื่อเกี่ยวกับการประสูติของพระเยซูและการถวายพระองค์ในพระวิหารในภายหลัง กษัตริย์เฮโรดมีรับสั่งให้สังหารทารกเพศชายชาวฮีบรูทั้งหมดในพื้นที่ที่มีอายุจนถึง 2 ขวบในเหตุการณ์การประหารทารกผู้วิมล
เรื่องเล่าในพระวรสารนักบุญมัทธิว.
พระวรสารนักบุญมัทธิวเล่าเรื่องที่พวกนักปราชญ์ มาถึงราชสำนักของกษัตริย์เฮโรดในเยรูซาเล็มและทูลกษัตริย์เรื่องดาวที่เผยถึงการประสูติของกษัตริย์แห่งชาวยิว:
<templatestyles src="Template:Blockquote/styles.css" />พระเยซูได้ทรงบังเกิดที่บ้านเบธเลเฮมแคว้นยูเดียในรัชกาลของกษัตริย์เฮโรด ภายหลังมีพวกนักปราชญ์จากทิศตะวันออกมายังกรุงเยรูซาเล็ม ถามว่า #เปลี่ยนทาง "พระกุมารผู้ที่ทรงบังเกิดมาเป็นกษัตริย์ของชนชาติยิวนั้นอยู่ที่ไหน? เราได้เห็นดาวของท่านทางทิศตะวันออก และเราจึงมาเพื่อจะนมัสการท่าน" #เปลี่ยนทาง เมื่อกษัตริย์เฮโรดทรงได้ยินดังนั้นแล้ว ก็วุ่นวายพระทัย ทั้งชาวกรุงเยรูซาเล็มก็พลอยวุ่นวายใจไปด้วย #เปลี่ยนทาง แล้วท่านทรงให้ประชุมพวกหัวหน้าปุโรหิตกับพวกธรรมาจารย์ของประชาชน แล้วก็ตรัสถามพวกเขาว่า "พระคริสต์จะทรงบังเกิดที่ไหน?" #เปลี่ยนทาง พวกเขาทูลว่า "ที่บ้านเบธเลเฮมแคว้นยูเดีย เพราะว่าผู้เผยพระวจนะได้เขียนไว้ ดังนี้ว่า
<poem>
จะไม่เป็นบ้านที่เล็กน้อยที่สุดในสายตาของพวกผู้ครองแผ่นดินยูเดีย
เพราะว่าเจ้านายองค์หนึ่งจะออกมาจากท่าน
ผู้ซึ่งจะครอบครองอิสราเอล ชนชาติของเรา'"</poem>